Þetta kemur líklega engum á óvart , en í ljósi þess að Transformers : Dark of the Moon endaði í fjórða sæti yfir tekjuhæstu kvikmyndir allra tíma er framleiðandi bæði leikfanganna og kvikmyndanna , Hasbro , í viðræðum við Paramount Pictures um að gera fjórðu myndina . Einnig er verið að tala við Michael Bay og Steven Spielberg um að snúa aftur til seríunnar . Ekki er víst þó að allir snúi aftur , því Shia LaBeouf sagði við frumsýningu þriðju myndarinnar að hún yrði hans síðasta í seríunni , og einnig síðasta mynd Bays . Leikarinn Tyrese Gibson sagði þó síðar í viðtali að ef að Bay snýr ekki aftur , „ er Spielberg alltaf til staðar . “ Einnig vilja framleiðendur myndarinnar sannfæra aðdáendur að serían verður ekki endurgerð og að það séu jafnvel líkur á nýrri trílogíu . Forstjóri Hasbro , Brian Goldner , talaði í vikunni um það hversu vel fyrirtækinu gengi þar sem kvikmyndir byggðar á stærstu leikfangakeðjum þess eru allar í framleiðslu . T.d. er Battleship væntanleg á næsta ári og síðan má búast við kvikmyndum byggðum á Monopoly spilinu , Candyland , Risk og Clue . Hann bætti einnig við að Hasbro mun ekki fara að gera sínar eigin kvikmyndir , ólíkt Marvel . Hvernig leggst síðan önnur Transformers mynd í fólk ? Er þetta komið gott eða er alltaf tími fyrir heilalausar hasarmyndir ?